Tilsyns-rapport

**2019**

Damhuset

Faglig dialog gennemført:

Tilsyn afsluttet:

Tilsyn gennemført af: Doris Collin Togeby

# Pædagogisk tilsyn i Københavns Kommune

Det pædagogiske tilsyn skal sørge for, at alle institutioner i Københavns Kommune fungerer godt og overholder gældende lovgivning. Tilsynet ser på dagligdagen i institutionen og på det pædagogiske arbejde med børnene.

## Et tilsyn består af:

* Løbende tilsyn via de pædagogiske konsulenters samarbejde i dagligdagen med dag- og fritidstilbud samt ét årligt tilsynsbesøg, hvor det daglige arbejde med børnene observeres af en pædagogisk konsulent.[[1]](#footnote-1)
* Et dialogmøde med ledelse og repræsentanter for medarbejdere og forældre.
* En tilsynsrapport, der samler op på observationer fra tilsynsbesøg, og på dialogen med medarbejdere, leder og forældrerepræsentanter.

Den færdige rapport skal afsluttes senest 30 dage efter tilsynsbesøget og offentliggøres på institutionens hjemmeside.

## Tidsplan for et pædagogisk tilsyn

**Udkast**

til tilsynsrapport

**10 dage**

**10 dage**

**10 dage**

**7 dage**

**3 dage**

**Rapport færdiggøres**

og tilsyn afsluttes
(senest 30 dage efter tilsynsbesøg)

**Rapport offentliggøres**

På institutionens hjemmeside

**Aftale om opfølgning**

**Kommentarer**

fra institutionens forældreråd eller den selvejende bestyrelse

**Tilsynsbesøg**

Tilsynsrapporten præsenteres og drøftes som et fast punkt på det årlige forældremøde. I klyngerne orienteres klyngebestyrelserne herudover om enhedernes tilsynsrapporter mindst en gang årligt.

**Den pædagogiske konsulent**

Alle institutioner i Københavns Kommune har en pædagogisk konsulent tilknyttet. Den pædagogiske konsulent rådgiver og vejleder løbende institutionen om blandt andet pædagogik, faglig udvikling og forældresamarbejde.

Det er den pædagogiske konsulent, der gennemfører det årlige tilsynsbesøg og skriver tilsynsrapporten.

## Seks pejlemærker for kvalitet

Tilsynet tager udgangspunkt i Københavns Kommunes seks pejlemærker for pædagogisk kvalitet og sikrer, at alle love og regler for institutioner overholdes:

1. Sociale relationer – positiv voksenkontakt hver dag
2. Inklusion og fællesskab – børne- og ungefællesskaber til alle
3. Sprogindsatsen – muligheder gennem sprog
4. Forældresamarbejde - forældrepartnerskab
5. Sammenhæng – også i overgange
6. Krav om refleksion og metodisk systematik i den pædagogiske praksis Indledning

## Læsevejledning

I rapporten på de kommende sider kan du læse konklusionerne fra det seneste tilsynsbesøg i institutionen. I slutningen af rapporten finder du institutionens kommentarer til tilsynsrapporten. Kommentarerne er udarbejdet i institutionens forældreråd, hvis institutionen er en del af en klynge, eller i bestyrelsen, hvis institutionen er selvejende.

### Vurderinger i tilsynsrapporten

Det daglige arbejde i institutionen vurderes i forhold til de seks pejlemærker for pædagogisk kvalitet, dag- og fritidstilbud arbejder ud fra i Københavns Kommune.

For hvert pejlemærke vurderer den pædagogiske konsulent arbejdet i institutionen og placerer indsatsen i en af de tre kategorier nedenfor.

|  |  |  |  |  |
| --- | --- | --- | --- | --- |
| Vedligehold indsatsAnerkendelse af institutionens arbejde |  | Tilpas indsatsAnbefalinger til justeringer af institutionens arbejde |  | Ny indsatsAnmærkninger til institutionens arbejde og krav om nye tiltag |
| * Institutionen arbejder målrettet med pejlemærket, så det er synligt i børnenes dagligdag.
* Pejlemærket er en del af den pædagogiske planlægning.
* Institutionen skal fortsætte det gode arbejde og løbende udvikle deres indsats.
 |  | * Institutionen arbejder med pejlemærket, men det ses ikke tydeligt i dagligdagen.
* Pejlemærket er en del af den pædagogiske planlægning, men omsættes ikke til handling alle steder.
* Konsulenten kommer med anbefalinger til, hvordan institutionen kan tilpasse deres indsats.
 |  | * Institutionen arbejder ikke bevidst med pejlemærket.
* Dagligdagen lever ikke op til god pædagogisk praksis på alle områder.
* Institutionen skal sætte gang i nye indsatser, der kan ses tydeligt i dagligdagen.
* Konsulenten kommer med anbefalinger til nye indsatser.
* Der er faste krav til opfølgning og evaluering
 |

## Hvis du vil vide mere

Har du spørgsmål til rapporten, er du velkommen til at kontakte lederen i institutionen. Er du forælder i institutionen, vil der i løbet af året blive afholdt et forældremøde, hvor rapporten præsenteres og drøftes.

Du kan læse mere om, hvordan Københavns Kommunes institutioner arbejder med pædagogisk kvalitet og se den seneste kvalitetsrapport for hele dagtilbudsområdet på: [www.kk.dk/kvalitetogtilsyn](http://www.kk.dk/kvalitetogtilsyn).

# Tilsynsvurderinger for nuværende og sidste tilsynsår

|  |  |  |  |  |  |  |
| --- | --- | --- | --- | --- | --- | --- |
|  | **Sociale relationer** | **Inklusion og fællesskab**  | **Sprog-indsatsen** | **Forældre-samarbejde**  | **Sammen-hæng** | **Krav om refleksion og metodisk systematik** |
| **2019** | Vedligehold indsats | Vedligehold indsats | Vedligehold indsats | Vedligehold indsats | Vedligehold indsats | Vedligehold indsats |
| **2018** | Vedligehold indsats | Vedligehold indsats | Vedligehold indsats | Vedligehold indsats | Vedligehold indsats | Vedligehold indsats |

# Generelle bemærkninger

Her kan konsulenten ved behov angive informationer om institutionen, der vurderes at være relevante i forbindelse med det gennemførte tilsyn.

# Pejlemærke 1: Sociale relationer – positiv voksenkontakt hver dag

”Alle børn har ret til positiv voksenkontakt hver dag – og udsatte børn har et særligt behov for at blive set og få omsorg. Alle børn skal opleve et trygt og omsorgsfuldt miljø, hvor de mødes med respekt og anerkendelse”

## Indsats

Vedligehold indsats

## Begrundelse

Tilstede ved den faglige dialog: konstitueret institutionsleder og en pædagog fra vuggestuen. Under min observation, ser jeg et personale, der er imødekommende og lydhør overfor alle børn. Børn og forældre bliver set og mødt, når de møder ind om morgenen. Jeg observerer et pædagogisk personale, der er til rådighed og tilbyder sin hjælp, når der er børn, der er kede af det. Jeg observerer et pædagogisk personale, der retter deres engagement og opmærksomhed mod børnene og ikke deres kollegaer. Jeg får en klar fornemmelse af, at alle børn i Damhuset får positiv voksenkontakt hver dag. Under min observation er jeg ca. en halv time på legepladsen, her kan jeg se, at der er sat en leg i gang med at cyklerne er udstyret med skilte hvorpå der står ”politi” eller ”brandbil”. Den leg er en stor gruppe af børnene meget optaget af, og leger med forskellige vinkler. Jeg ser desværre ikke, at det pædagogiske personale på noget tidspunkt er fordybet i en leg på legepladsen, de har alle rollen af ”gårdvagter”. Jeg vil anbefale, at det pædagogiske personale fremadrettet altid arbejder bevidst med en rollefordeling på legepladsen, hvor der altid er nogen, der er fordybet i en leg med børnene. Dette for at sikre at børnene mere systematisk har mulighed for positiv voksenkontakt på legepladsen. Damhuset arbejdet med en tydelige kommunikation mellem det pædagogiske personale, både om morgenen og om eftermiddagen, for at sikre at alle børn er blevet set, og at der kan gives anekdoter og beskeder videre til alle forældre. Damhuset gennemgår alle børn på stuemøder/teammøder. Her inddeles børnene i hensigtsmæssige børnegrupper, det kan f.eks. være relationsgrupper. Det pædagogiske personale i Damhuset bruger deres sprog til at italesætte, hvad de ser, f.eks. hvis et nyt barn ikke ønsker den tætte kontakt, eller hvis der er opstået en konflikt. Vuggestuen er gået i gang med at arbejde med Fri for Mobberi kufferten. Damhuset arbejder med at opklare intentionen bag barnets handling. De er bevidste om, at de ikke altid har definitionsmagten.

## Anbefaling

# Pejlemærke 2: Inklusion og fællesskab – børne- og ungefællesskaber til alle

”Alle børn skal opleve at være en del af et socialt fællesskab. Børn med særlige behov skal inkluderes i fællesskabet med udgangspunkt i deres behov og muligheder. Personalets respekt for børnenes egne kulturfællesskaber er central”

## Indsats

Vedligehold indsats

## Begrundelse

Damhuset har et helt unikt fysisk læringsmiljø, der er med til at understøtte, at samtlige børn har adgang til forskellige legemuligheder, og ikke forstyrre hinandens leg. Jeg observerer en fin balance mellem voksen- og børneinitierede lege og aktiviteter inden for. På legepladsen oplever jeg, at de fleste lege er børneinitierede og at det pædagogiske personale mere har roller som gårdvagter end fordybere (se det første pejlemærke). På en af børnehavestuerne observerer jeg, at efter samling går børnene ud i garderoben to og to men hinanden i hånden, en stor og en lille. Det ældste barn hjælper det yngste barn med at få tøj på, inden de skal på legepladsen. Jeg får en klar fornemmelse af, at samtlige børn er med i børnefællesskaber med positivt barn-barn relationer. Børnene i Damhuset er med i dagligdagsrutiner både i vuggestue og børnehaven. Der er blevet skabt en kultur, hvor børnene passer på legetøjet og er med til at rydde det op. Jeg observerer børn, der er deltagende i oprydningen omkring formiddagsmaden. Den tidligere storebørnesgruppe har været afrydningshjælpere efter frokost. Damhuset arbejder systematisk med TOPI. De har et mødefora, hvor det er muligt at gennemgår alle børn, og efterfølgende sammensætte de grupper, der understøtter børnenes behov bedst muligt. Damhuset har været igennem en turbulent periode. Her har det været vigtigt for dem at prioritere at være hos børnene, f.eks. er den skriftlige kommunikation og aktivitetsniveauet blevet nedprioriteret. Damhuset har fået positiv feedback fra forældregruppen, der ikke har kunne mærke en forandring på deres børn, da rutinerne og rammerne har været i orden. Damhuset oplever at have en harmonisk, rummelig og ressourcestærk børne og forældregruppe.

## Anbefaling

# Pejlemærke 3: Sprogindsatsen – muligheder gennem sprog

”Alle børn skal have de bedste udviklingsmuligheder for deres sprog”

## Indsats

Vedligehold indsats

## Begrundelse

Damhuset har et helt unikt sprog hjørne/hule på et af stuerne. Jeg observerer, at det pædagogiske personale både arbejder med sang og højtlæsning. Derudover arbejder de systematisk med at vente på, at barnet tager kommunikativinitiativ og får lov til at tale færdigt. Italesættelse af hvad personalet ser og det at sætte ord på barnets følelser er også en integreret del af arbejdet med sproget i Damhuset. Jeg observerer et personale, der er lydhør overfor børnene, og hjælper dem med at sætte ord på deres oplevelser. Damhuset arbejder med, at der skal være en systematik i sprogvurderingerne af de 3 og 5årige børn. Jeg vil anbefale, at Damhuset sprogvurderer alle børn. Damhuset skal deltage i et UCC sprogforløb udarbejdet i samarbejde med vores sprogvejleder til november. Derudover har Damhuset et tæt samarbejde med den tilknyttet logopæd. Damhuset deltager i Asylselskabets sprognetværk hver 3 måned. De arbejder bevidst med at indretningen skal tage udgangspunkt i, at det skal være et godt sprogligt miljø. Det vil sige, at legetøjet skal være tilgægneligt i børnehøjde. Det pædagogiske personale arbejder med at være tydelige i deres mimik og kropssprog.

## Anbefaling

# Pejlemærke 4: Forældresamarbejde - forældrepartnerskab

”Forældre og institution skal indgå i et tæt og ligeværdigt samarbejde om det enkelte barns udvikling og trivsel. Forældre er en ressource i forhold til samarbejdet om deres børn og skal ses som del af et partnerskab”

## Indsats

Vedligehold indsats

## Begrundelse

Damhuset har en meget engageret og ressourcestærk forældregruppe, samt et godt samarbejde med forældrebestyrelsen. Forældrebestyrelsen er aktive f.eks. er det dem der tømmer glemmekassen, de arrangerer forældrespisning, de bakker op omkring beslutninger, og de hjælper gerne til, når der er behov for det. Den konstituerede institutionsleder udsender et nyhedsbrev en gang om måneden, og hun arbejder efter, at der skal være fuld åbenhed. Det pædagogiske personale i Damhuset har en god relation til forældrene, personalet prioriterer at give forældrene en anekdote med om deres barn hver dag. De opfordrer også forældrene til at komme tilbage med undrende spørgsmål. Både den uformelle og den formelle samtale prioriteres højt, der er en systematik omkring afholdelse af forældresamtaler i Damhuset. Derudover afholdes der sommerfest, luciafest, bedste ”XXX” dag, forældremøder og koloni. Det pædagogiske personale forbereder sig grundigt, når de skal afholde en samtale, hvilket ofte resultere i, at samtalerne ikke bliver svære. Der arbejdes med videndeling omkring erfaringer. Hvis der er behov for det, søges der om supervision ved de helt svære samtaler. Personalet er bevidste om, at de skal bevare et positivt narrativt omkring alle forældre. De tænker over at fordele taletiden til alle forældre, også de forældre der kan være svære at kommunikere med. Det er personalets professionelle ansvar at sikre en god relation til alle forældre. Damhuset arbejdet med et ressourcesyn omkring barnet og at forældrene ikke må blive overrasket over resultaterne fra TOPI eller en indstilling til f.eks. BOB.

## Anbefaling

# Pejlemærke 5: Sammenhæng - også i overgange

***”Alle børn skal opleve en helhed i deres liv. Ved overgangen fra et tilbud til et andet, skal barnet og deres forældre opleve, at der samarbejdes om at skabe en tryg og god overgang”***

## Indsats

Vedligehold indsats

## Begrundelse

Under min observation i Damhuset observerer jeg mange fine og strukturerede interne overgange. Damhuset arbejder systematisk med at sikre en god overgang både fra hjem til VG, fra VG til BH og fra BH til FI. Der er en overordnet struktur og herindunder tages der hensyn til at hvert enkelt barn og familie er forskellig. Der er et særligt fokus på overgangen fra VG til BH, da denne overgang opleves som glidende hos forældrene, da de er trygge, men det er en stor omvæltning hos barnet, så det kræver korte dage i starten. Damhuset laver vidensoverdragelse fra BH til FI, forinden har der været et tæt samarbejde med forældrene samt en systematisk pædagogisk indsats om at sikre at børnene kan begå sig socialt, er selvhjulpne og demokratisk tænkende. Hvis den tilknyttet skole ikke indkalder til en samtale, kontakter Damhuset selv skolen og insisterer på en samtale. Damhuset har stærkt samarbejde med Katrinedals Skole, hvilket ikke bliver praktiseret, da de kun har leveret 2 børn dertil på 7 år. Den eneste skole i BV Damhuset levere børn til, er Damhusengensskole, ellers er det hovedsageligt skoler i Valby, hvilket har resulteret i, at det tætteste samarbejde er med Ålholm Skole. Damhuset prioriterer at besøge alle de skoler, de levere børn til.

## Anbefaling

# Pejlemærke 6: Krav om refleksion og metodisk systematik i den pædagogiske praksis

***”Alle institutioner skal vælge en konkret metode, således at der – på mangfoldige måder - arbejdes systematisk og reflekteret. Institutionerne skal skabe rum for refleksion over det pædagogiske arbejde og kunne indgå i en dialog omkring deres pædagogiske praksis. I valg af metode skal der tages afsæt i den enkelte institutions børnegruppe og øvrige lokale forhold”***

## Indsats

Vedligehold indsats

## Begrundelse

Damhuset arbejder systematisk med: - TOPI - Sprogvurderinger – skal systematiskeres - Vidnesoverdragelse - Legeprojektet i samarbejde med Asylselskabet - Personalemøder - Stuemøder i vuggestuen - Teammøde i Børnehaven - Handleplan/SMTTE - BOB support - Årshjulet - hænger i indgangen og på kontoret - Ressourceteamet i Asylselskabet

## Anbefaling

# Evt. drøftelse af den pædagogiske læreplan

Arbejdet med den pædagogiske læreplan drøftes under de relevante pejlemærker i den faglige dialog. Hvis drøftelserne af den pædagogiske læreplan, udover drøftelserne under pejlemærkerne, har givet anledning til opmærksomhed, kan det angives her.

Der arbejdes ikke med pædagogiske læreplaner på fritidsområdet. Derfor er dette afsnit kun relevant for daginstitutioner.

**Opfølgning**

**Her kan den pædagogiske konsulent notere særlige forhold, aftaler eller lignende, der er indgået med institutionen.**

# Institutionens kommentarer

Institutionens kommentarer til tilsynsrapporten udarbejdes i institutionens forældreråd/den selvejende bestyrelse, hvor institutionen er repræsenteret med både et forældre-, et medarbejder- og et ledelsesperspektiv. Kommentarerne er således et udtryk for en tilbagemelding fra den samlede institution.

Formålet med kommentarerne er at give læserne af tilsynsrapporten indblik i, hvordan institutionen vil arbejde med tilsynsrapportens vurderinger og anbefalinger. Konsulenten foretager ikke ændringer i rapporten på baggrund af institutionens kommentarer, medmindre der er tale om faktuelle fejl.

## Institutionens kommentarer

*Hvilke resultater vil institutionen fremadrettet være særligt optaget af at ændre?*

*Hvordan vil institutionen imødekomme tilsynets anbefalinger?*

*Hvordan vil institutionen sikre at en positiv udvikling fastholdes?*

**Bilag 1: Institutionens selvregistrering**

|  |  |
| --- | --- |
| **Spørgsmål i selvregistrering** | **Lederens svar** |
| Er de forsikringsmæssige forhold vedrørende dagtilbuddet afklaret? |  Ja |
| Lever dagtilbuddet op til Sundhedsstyrelsens vejledning om pludselig opstået spædbarnsdød?(0-2 års institutioner) |  Ja |
| Overholder institutionen cirkulære om barneseler?(0-2 års institutioner) |  Ja |
| Overholder institutionen reglerne for befordring af børn? |  Ja |
| Overholder institutionen kravene i bekendtgørelsen om legetøjsstandard? |  Ja |
| Overholder institutionen reglerne om røgfri miljøer? |  Ja |
| Overholder institutionen Sundhedsstyrelsens vejledning om hygiejne i daginstitutioner? |  Ja |
| Overholder institutionen anvisningerne i Fødevarestyrelsens vejledning om godkendelse af køkkener? |  Ja |
| Overholder maden i institutionen de officielle ernæringsanbefalinger fra Fødevarestyrelsens vejledning?(0-5 års institutioner) |  Ja |
| Er der gennemført madvalg i institutionen inden for de sidste 2 år?(0-5 års institutioner) |  Ikke besvaret |
| Hvis institutionen er nybygget: er der et frit gulvareal på 3m2 pr. barn i vuggestuen og 2 m2 pr. barn i børnehaven?(0-5 års institutioner) |  Ikke besvaret |
| Ovenstående spørgsmål er ikke relevant(0-5 års institutioner) |  Ja |
| Har institutionen udarbejdet og offentliggjort en pædagogisk læreplan med udgangspunkt i det pædagogiske grundlag, de seks læreplanstemaer og mål for sammenhængen mellem det pædagogiske læringsmiljø og børns læring?(0-5 års institutioner) |  Ikke besvaret |
| Indsæt link til institutionens pædagogiske læreplan(0-5 års institutioner) |  |
| Har institutionen inden for de seneste to år gennemført og offentliggjort en evaluering af arbejdet med læreplanen med udgangspunkt i de pædagogiske mål?(0-5 års institutioner) | Ikke besvaret |
| Indsæt link til seneste evaluering af arbejdet med den pædagogiske læreplan(0-5 års institutioner) |  |
| Har institutionen valgt at arbejde med temaerne i den pædagogiske læreplan for dagtilbud?(6-9 års institutioner) | Ja |
| Har institutionen valgt at arbejde med de seks kompetenceområder, der gælder for børnehaveklassen i perioden fra børnenes start i KKFO'en eller fritidsinstitutionen frem til skolestart?(6-9 års institutioner) | Ikke besvaret |
| Har institutionen udarbejdet en børnemiljøvurdering inden for de sidste 2 år?(6-9 års institutioner) |  Ikke besvaret |
| Arbejder I indenfor de mål og rammer der er beskrevet i "Målsætninger for fritidshjem og KKFO'er"?(6-9 års institutioner) |  Ikke besvaret |
| Lever i op til kravene i ’Målsætninger for klubber’?(10-18 års institutioner) |  Ikke besvaret |
| På hvilke datoer afholder institutionen de op til 7 mulige lukkedage?(0-9 års institutioner) |  1. maj, 22. maj, 5. juni, 6. november, 23.-31. december (2020) |
| Er institutionens lukkedage planlagt i overensstemmelse med Københavns Kommunes retningslinjer for lukkedage?(0-9 års institutioner) |  Ja |
| Hvor mange pædagogiske dage (dage hvor hele personalegruppen er samlet i udviklingsøjemed) har I afholdt i det forløbne år? | 3 |
| Er der gennemført APV i institutionen inden for de sidste 2 år? |  Ja |
| Er der særlige sundhedsmæssige problemstillinger i jeres institution? |  Ikke besvaret |
| Overholdes reglerne for medicinhåndtering? |  Ja |
| Overholder institutionen lovgivningen for journalisering, arkivering og brug af netværksdrev? |  Ikke besvaret |
| Har I sikret, at der er lavet arbejdspladsbrugsanvisninger (APB) for jeres faremærkede produkter? | Ikke besvaret |
| Har institutionen en beredskabsplan? | Ja |
| Gennemføres der to årlige brandøvelser i institutionen? | Ikke besvaret |
| Følges brandøvelserne op af en skriftlig evaluering? | Ikke besvaret |

1. I institutioner, der i et tilsynsår har fået ”Vedligehold indsats” i alle pejlemærker, øges kadencen for det ordinære tilsynsbesøg til to år. Her gennemføres i stedet et light-tilsyn i form af en vedligeholdelsesdialog, men uden observationer. [↑](#footnote-ref-1)